Diari Oficial de la Generalitat Valenciana


Sumari del DOGV 3217, del 03-04-1998 (1998/1811)

RESOLUCIÓ de 24 de febrer de 1998, del director general de la Funció Pública, per la qual s'executa la sentència núm. 1.063/1997, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3217

Data del DOGV
:   03-04-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/1811


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 24 de febrer de 1998, del director general de la Funció Pública, per la qual s'executa la sentència núm. 1.063/1997, del Tribunal Superior de Justícia de la Comunitat Valenciana. [1998/X1811]
  
Vista la Sentència núm. 1063/1997 de 20 d'octubre de 1997, dictada per la Sala Contenciosa Administrativa del Tribunal Superior de Justícia de la Comunitat Valenciana, en els recursos contenciosos administratius acumulats números 116 i 117 de 1995, interposats pel Sr. Eduardo Antonio Orquín Vaya i per la Sra. Maria Piera Cantero, contra resolucions de la Direcció General de la Funció Pública, de la Conselleria d'Administració Pública, de data 15 de novembre de 1994, i el veredicte de la qual és del següent tenor literal:
  
"Primer
  
Estimar en part els recursos contenciosos administratius interposats pel Sr. Eduardo Antonio Orquín Vaya i per la Sra. Maria Piera Cantero contra resolucions de la Direcció General de la Funció Pública, de la Conselleria d'Administració Pública, de data 15 de novembre de 1994, per les quals s'acorda el seu cessament com a funcionaris interins de la Conselleria d'Agricultura, Pesca i Alimentació, amb efectes de 30 de novembre de 1994.
  
Segon
  
Declarar els actes esmentats contraris a dret, i en conseqüència anul·lar-los i deixar-los sense efecte.
  
Tercer
  
Reconèixer com a situació jurídica individualitzada el dret dels recurrents al reingrés en el lloc de treball, amb els efectes econòmics que se'n deriven, fins l'amortització dels llocs de treball que exercien".
  
Atès que, per Resolució d'1 de desembre de 1994, de la Direcció General de la Funció Pública, es va procedir a l'amortització dels llocs de treball que els recurrents exercien en la Conselleria d'Agricultura, Pesca i Alimentació.
  
Vist el que disposen els articles 118 de la Constitució Espanyola i 17.2 de la Llei Orgànica del Poder Judicial, segons els quals és obligatori el compliment de les sentències i altres resolucions fermes de jutges i tribunals, i fent ús de les competències que legalment tinc conferides, resolc:
  
Readmetre com a funcionaris internis el Sr. Eduardo Antonio Orquín Vaya, DNI 80.615.560, i la Sra. Maria Piera Cantero, DNI 10.179.954, en els llocs de treball que exercien en la Conselleria d'Agricultura, Pesca i Alimentació, amb efectes de 30 novembre de 1994 i fins la seua amortització, és a dir, 1 de desembre de 1994.